stanford-oval/wikipedia huggingface dataset:
Pavel Lyžyn

| Mitalit | Mitalit | Mitalit |  |
| --- | --- | --- | --- |
|  Pavel Lyžyn vuonna 2007 |  Pavel Lyžyn vuonna 2007 |  Pavel Lyžyn vuonna 2007 |  |
Maa:   Valko-Venäjä
Miesten yleisurheilu
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Hopeaa | Birmingham 2007 | Kuulantyöntö |  |
Pavel Konstantinovitš Lyžyn (valkoven. Павел Константинович Лыжин; s. 24. maaliskuuta 1981 Voronok, Venäjän SFNT, Neuvostoliitto) on valkovenäläinen yleisurheilija, joka kilpailee kuulantyönnössä ja kiekonheitossa. Hän edustaa seuratasolla Dynamo Brestiä.
Lyžyn on voittanut arvokisoista kaksi mitalia, hopeaa sekä sisäratojen EM-kisoista 2007 että vuoden 2003 universiadeista. Hän on osallistunut olympialaisiin kolmesti, vuosina 2004, 2008 ja 2012. Lyžyn sijoittui seitsemänneksitoista Ateenan kisoissa 2004. Pekingissä 2008 hän sijoittui alun perin viidenneksi seitsemän senttimetrin päähän mitalista, nousten neljänneksi Andrei Mih’nevitšin dopinghylkäyksen jälkeen. Lopulta myös Lyžyn hylättiin vuonna 2016 kun hänen Pekingin olympialaisissa antamansa dopingnäyte tutkittiin uudelleen ja hän jäi kiinni Turinabol-nimisen steroidin käytöstä. Hän sai tapauksesta kahden vuoden kilpailukiellon ajalle 4.7.2016–3.7.2018 ja hänen tuloksiaan hylättiin takautuvasti aikaväliltä 15.8.2008–14.8.2010.
Lyžyn on lisäksi ollut kuudes Wienin sisäratojen EM-kisoissa 2002 ja kymmenes Göteborgin EM-kisoissa 2006. Lyžyn on kilpaillut kuulantyönnön lisäksi myös kiekonheitossa, jossa hän sijoittui toiseksi alle 20-vuotiaiden EM-kisoissa 1999 ja seitsemänneksi alle 20-vuotiaiden MM-kisoissa 2000.
Henkilökohtaiset ennätykset

Lähde: IAAF
Kuulantyöntö: 20,92 m (2014)
Kiekonheitto: 61,72 m (2007)
Kuulantyöntö: 20,82 (2007)
Petri Kovanen

Petri Tapani Kovanen (s. 21. joulukuuta 1944 Helsinki) on suomalainen sisätauteihin erikoistunut lääkäri, joka on saanut professorin arvonimen.
Kovanen suoritti lääketieteen tohtoritutkinnon Baselin yliopistossa Sveitsissä 1970 ja valmistui lääketieteen ja kirurgian tohtoriksi Helsingin yliopistosta 1975. Hän toimi Wihurin tutkimuslaitoksen tieteellisenä johtajana 1984–1997 ja johtajana 1997–2012. Kovanen sai vuonna 2004 Matti Äyräpään palkinnon sydän- ja verisuonitautien tutkimuksista. Hän sai professorin arvonimen 1998.
Penaatit

Penaateille omistetun alttarin jäänteet Herculaneumissa.
Penaatit olivat alkujaan muinaisten roomalaisten varastotilojen suojelushenkiä, myöhemmin yleisemmin kotijumalia. Heitä palvottiin innokkaasti Roomassa antamalla uhrilahjoja heitä esittäville kuville ennen ruokailua.
Penaatit olivat kotijumalina roomalaisen uskonnon erikoisuus. Yhdessä muiden jumalien kanssa niiden uskottiin suojelevan taloa ja sen asujaimistoa. Penaatit olivat vastuussa tulisijasta ja varastohuoneesta – ne vahtivat, ettei hiillos päässyt sammumaan eivätkä rotat tunkeutumaan maustevarastoon. Nämä kotihenget myös innoittivat ruoanlaittajaa valmistamaan maukkaampia aterioita.
Penaattien latinankielinen nimi Di Penates on johdettu sanasta penus, ’varastohuone’; tämä osoittaa nimenomaan varastojen olleen pienjumalten alkuperäistä työmaata. Penaattien uskottiin olevan kuolleiden esi-isien henkiä, joten ne perheen muuttaessa siirtyivät tämän mukana uuteen asuintaloon. Penaattien sukupuolesta tai olemuksesta ei ollut yksimielistä käsitystä saatikka varmuutta, mutta niiden kerrottiin liikkuvan aina pareissa tai kolmittain ja jakavan työnsä. Tulisija oli penaattien alttari.
Muinaisessa Rooman kaupungissa oli penaateille omistettu oma pyhättö (aedes) Velia-vuorella.
Penacho

Azteekkien penacho Antropologian ja historian museossa, Meksikossa.
Penacho (esp. töyhtö) on sulista valmistettu päähine. Myös muita koristeita, kultaa tai jalokiviä on saatettu käyttää sen valmistuksessa. Sen esikuvia voidaan nähdä luonnossa, jossa monilla linnuilla on päänsä päällä vastaavan tapainen koriste. Aikaisimmein penacho on saattanut osoittaa kantajansa statuksen yhteiskunnassa tai seremoniassa. Nykyään penachoja käytetään lähinnä esitysten ja juhlien - kuten karnevaalien - rekvisiittana.
Pekka Weckman

Pekka Veli Weckman (4. tammikuuta 1933 Heinolan maalaiskunta – 2019) oli suomalainen yrittäjä ja yritysjohtaja, joka sai teollisuusneuvoksen arvonimen.
Weckman kävi kansakoulun ja Lahden mieskotiteollisuuskoulun ja teki sitten maatalous-, metsä-, sepän- ja konepajatöitä. Hän rakensi muun muassa perävaunuja traktoreille. Veljiensä kanssa Weckman perusti perävaunujen tuotantoa varten Weckmanin Konepaja -yhtiön vuonna 1962 ja ryhtyi sen toimitusjohtajaksi.
Weckmanin perävaunuja vietiin paitsi Pohjoismaihin ja Eurooppaan, myös muun muassa Etelä-Amerikkaan. Weckmanin Konepaja rupesi valmistamaan myös teräksisiä katto- ja seinäprofiileja, mistä tuli yhtiön tärkein tuoteryhmä, joskin se oli myös Skandinavian suurin maatalousperävaunujen valmistaja. Mainittujen ohella yhtiö aloitti teollisuus- ja varastohalleihin tarkoitettujen itsekantavien teräskehien valmistuksen.
Liiketoimintaa varten Weckman perusti useita muitakin yhtiöitä, joiden hallituksissa hän toimi. Sellaisia olivat muun muassa Lahden Traktori (1967), Heinolan Mylly (1974), Kaupe (1976), Nordfarm Maskin Ab Ruotsissa (1982), Weckman Halli (1983) ja Viittamänty (1984). Weckman valittiin Heinolan maalaiskunnan vuoden yrittäjäksi 1977, teollisuusneuvoksen arvonimen hän sai 1991. Weckman osallistui näkyvästi sekä alansa että alueelliseen yhteistoimintaan. Perheyhtiön johtamisesta Weckman luopui eläkeiän saavutettuaan ja vuonna 1997 Weckman Steel -nimiseksi muuttuneessa yhtiössä tehtiin sukupolvenvaihdos.
Aiheesta muualla

Weckmanin tarina
Pekka Wäyrynen (suomentaja)

Petter (Pekka) Wäyrynen (23. joulukuuta 1846 Kiihtelysvaara – 21. lokakuuta 1880 Riihimäki) oli suomalainen ylioppilas ja kääntäjä.
Wäyrysen vanhemmat olivat talollinen Olli Väyrynen ja Valpuri Heiskanen. Hän pääsi ylioppilaaksi Kuopion lukiosta 1872. Hän suomensi ruotsin kielestä useita eri alojen teoksia. Wäyrynen kärsi keuhkotaudista. Hän muutti tammikuussa 1880 Riihimäelle jossa hän kuoli seuraavana syksynä.
Suomennoksia

G. M. Celander : Oppikirja luonnontieteessä kansakouluja varten : paraimpain lähteiden mukaan ; 3:sta parannetusta laitoksesta suom. P. W. Edlund, Helsinki 1875, 2. painos 4:stä, uudestaan parannetusta laitoksesta suom. P. W. Edlund, Helsinki 1879
Jonathan Swift : Gulliverin matkustukset tuntemattomissa maissa 1-2 : nuorisolle englannin kielellä kirjoitettu ; suomentanut ruotsalaisesta painoksesta P. Wäyrynen. Edlund, Helsinki 1876
Erik Oskar Edlund : M. A. Castren'in elämä ja matkustukset, nuorisolle kerrotut ; suom. P. Wäyrynen ; ynnä kolme piirustusta A. Edelfelt'iltä sekä kartta. Edlund, Helsinki 1878
Käsikirja höyrypannun lämmittäjille ja masinisteille ; kirj. Ch. Beer ym. ; ruotsiksi kääntänyt ja parantanut Niilo W. Bosœus ; ruotsalaisesta painoksesta suom. P. Wäyrynen. Edlund, Helsinki 1879
H. Christie : Oppikirja fysikassa ; toisesta ruotsal. pain. suom. P. W. Edlund, Helsinki 1879
Edvard Mau : Kristillinen lukukirja kotia ja koulua warten : apukeino, jonka tarkoituksena on tehdä uskonnon opetusta elämälle hedelmälliseksi, sisältäwä 400 todenmukaista, Lutheruksen katkismuksen jälkeen järjestettyä kertomusta. I osa ; suomennos toisesta ruotsalaisesta painoksesta. G. W. Edlund, Helsinki 1880 (alkuteos Fire Hundrede Fortællinger for Skolen og Hjemmet)
Truls Johan Hartelius : Kotivoimistelu, terveyden säilyttämiseksi ja saamiseksi, lapsille, nuorisolle ja vanhemmille, ynnä lyhykäinen osoitus uimisen taitoon. Edlund, Helsinki 1881
Edvard Mau : Kristillinen lukukirja kotia ja koulua warten : apukeino, jonka tarkoituksena on tehdä uskonnon opetusta elämälle hedelmälliseksi, sisältäwä 400 todenmukaista, Lutheruksen katkismuksen jälkeen järjestettyä kertomusta. II osa ; suomennos toisesta ruotsalaisesta painoksesta. G. W. Edlund, Helsinki 1895 (alkuteos Fire Hundrede Fortællinger for Skolen og Hjemmet)
Rasti-Salokylä

Rasti-Salokylä on Ranta-Salokylän, Peräsalokylän ja Rastin muodostama kyläkeskus nykyisen Kiteen, entisen Kesälahden kunnan alueella.
Ranta-Salokylä

Ranta-Salokylä on yksi Rasti-Salokylän kylistä. Ranta-Salokylään kuuluu Aittolahti, Salokylä ja Mäntylahti. Ranta-Salokylässä on Kesälahden mattopesula, korkea Hunonmäen lintutorni, Mäntyrannan leirintäalue, Mäntyrannan yleinen uimaranta, Karwood-tehdas sekä kalasatama. Ennen Ranta-Salokylällä toimi kauppa ja koulu. Nyttemmin Ranta-Salokylä on pääasiassa kesäasuttu, paitsi Vääränmäentienvarren uudempaa haja-asutusaluetta multamäen maastossa, sekä yhä toimivia maa- ja metsätalouksia.
Peräsalokylä

Peräsalokylä kuulu myös Rasti-Salokylään. Peräsalokylällä on ampumarata ja Haavikon metsästysmaja.
Peräsalokylän maastot ovat nimensä mukaan hyvää eränkäyntimaata, tarjoten hirven- ja karhunmetsästystä, sekä sienestys ja marjastusmahdollisuuksia.
Rasti

Rasti on yksi Rasti-Salokylän kylistä. Rastissa toimi ennen Karjalan lomakeskus, sekä 80-luvun alkupuolelle peruskoulun ala-aste. Rastissa on paljon kesäasutusta. Rastin Ulponniemessä pidetään Rasti-Salokylän erilaisia kyläjuhlia.
Ranta-Salokylä ja Rasti sijaitsevat Väärämäentien varrella, kirkasvetisen Puruveden äärellä. Perinteisiä elinkeinoja ovat olleet maanviljely, kalastus, sekä metsänhoito. Ulponiemen satamaa on käytetty tukinuittoon Saimaan vesistöön.
Parkes

| Parkes |
| --- | --- |

Valtio:  Australia
Osavaltio:  Uusi Etelä-Wales
Perustettu:  1862
Pinta-ala:  
 – Kokonaispinta-ala:  17,0 km²
Korkeus:  324 m
Väkiluku (2016):  9 964
 – Väestötiheys:  589 as./km²
Infobox OKVirheellinen NIMI-arvo: 
Parkes on kaupunki Australiassa, Uuden Etelä-Walesin osavaltiossa. Kaupungissa oli 9 964 asukasta vuoden 2016 väestönlaskennassa, ja se sijaitsee noin 300 kilometriä Sydneystä luoteeseen. Parkes perustettiin vuonna 1862. Kaupungin asukkaista noin 21 prosenttia on alle 14-vuotiaita, ja noin 20 prosenttia on yli 65-vuotiaita.
Aiheesta muualla

Kuvia tai muita tiedostoja aiheesta Parkes Wikimedia Commonsissa
Pelabuhanratu

| Pelabuhanratu Pelabuhan Ratu |
| --- | --- |

 fiPelabuhanratu 
 6°58′59″S, 106°33′00″E 
Valtio:  Indonesia
Provinssi:  Länsi-Jaava
Maantiede
Kokonaispinta-ala:  93,2 km² 
Metropolialue:  6,87 km² 
Väestö
Väkiluku (2010):  96 675
Väestötiheys:  1 037 as./km²
Metropolialue:  32 310
Metropolialueen väestötiheys:  4 702 as./km²
Pelabuhanratu, myös Pelabuhan Ratu, on rannikkokaupunki ja piiri Indonesiassa Jaavan saaren etelärannikolla Länsi-Jaavan provinssissa. Vuoden 2010 väestönlaskennassa piirin asukasluku oli noin 96 700 ja kaupungin noin 32 300. Kaupunki tunnetaan laajoista rannoistaan ja meriruoastaan.
Vuosien 1980–2016 tilastojen mukaan Pelabuhanratussa on trooppinen ilmasto, lämpötilat ovat ympäri vuoden tasaisia ja pääasiassa välillä 22 °C–32 °C. Sademäärät vaihtelevat paljon vuodenajan mukaan, joulu-maaliskuussa keskimääräinen kuukausittainen sadanta on yli 200 millimetriä ja kesä-syyskuussa alle 100 millimetriä kuukaudessa.
Pelabuhanbarussa vietetään vuosittain 6. huhtikuuta juhlapäivää, jossa myyttiselle Nyai Roro Kidulille heitetään uhrilahjoja mereen. Näin paikalliset rukoilevat tältä suojelua ja parempaa kala-antia. Kaupungissa sijaitsevan Samudra Beach Hotelin huone numero 308 on lisäksi pysyvästi varattu Nyai Roro Kidulille, ja myös sinne jätetään uhrilahjoja.
Aiheesta muualla

Kuvia tai muita tiedostoja aiheesta Pelabuhanratu Wikimedia Commonsissa
RAC-ralli 1980

|  RAC-ralli 1980 |
| --- | --- |
 11. osakilpailu 12 osakilpailusta kaudella 1980. 
Ajankohta:  16. – 19. marraskuuta 1980
Pituus:  70 erikoiskoetta


Palkintokoroke
Voittaja:   Henri Toivonen    Paul White  (Talbot Cars GB)
Toinen:   Hannu Mikkola    Arne Hertz
Kolmas:   Guy Fréquelin    Jean Todt  (Talbot Cars GB)
RAC-ralli 1980 (viralliselta nimeltään 36. Lombard RAC Rally) oli rallin maailmanmestaruussarjan kilpailu kaudella 1980. Kilpailu järjestettiin 16. – 19. marraskuuta 1980 Bathissa. Kilpailu oli kauden toiseksi viimeinen ja erikoiskokeiden yhteispituus oli 693,77 kilometriä. Kilpailun voitti Henri Toivonen, jolle voitto oli ensimmäinen.
Tulokset

| Sija | Kuljettaja | Kartanlukija | Auto | Aika | Ero |  |
| --- | --- | --- | --- | --- | --- | --- |
| 1 |  Henri Toivonen |  Paul White | Talbot Sunbeam Lotus | 8:17.33 | 0.0 |  |
| 2. |  Hannu Mikkola |  Arne Hertz | Ford Escort RS1800 | 8:22.09 | +4.36 |  |
| 3. |  Guy Fréquelin |  Jean Todt | Talbot Sunbeam Lotus | 8:31.24 | +13.51 |  |
| 4. |  Russell Brookes |  Peter Bryant | Talbot Sunbeam Lotus | 8:32.16 | +14.43 |  |
| 5. |  Anders Kulläng |  Bruno Berglund | Opel Ascona 400 | 8:33.47 | +16.14 |  |
| 6. |  Timo Mäkinen |  Martin Holmes | Ford Escort RS1800 | 8:43.41 | +26.08 |  |
| 7. |  Tony Pond |  Fred Gallagher | Triumph TR7 V8 | 8:46.43 | +29.10 |  |
| 8. |  Andy Dawson |  Kevin Gormley | Datsun 160J | 8:48.08 | +30.35 |  |
| 9. |  Bror Danielsson |  David Booth | Ford Escort RS1800 | 8:55.58 | +38.25 |  |
| 10. |  George Hill |  Ron Varley | Vauxhall Chevette 2300 HSR | 8:58.40 | +41.07 |  |
Lähde:
Aiheesta muualla

Toivonen's 'magical' maiden win at the 1980 RAC Rally (englanniksi)
Osakilpailut MM-rallikaudella 1980
Monaco
Ruotsi
Portugali
Kenia
Kreikka
Argentiina
Suomi
Uusi-Seelanti
Italia
Ranska
Yhdistynyt kuningaskunta
Norsunluurannikko
Rallin maailmanmestaruussarjan Walesin rallit
| --- | --- |
1970-luku:   1973  1974  1975  1976  1977  1978  1979 
1980-luku:   1980  1981  1982  1983  1984  1985  1986  1987  1988  1989 
1990-luku:   1990  1991  1992  1993  1994  1995  1997  1998  1999 
2000-luku:   2000  2001  2002  2003  2004  2005  2006  2007  2008  2009 
2010-luku:   2010  2011  2012  2013  2014  2015  2016  2017  2018  2019
Per-Inge Bengtsson

| Mitalit> Maa:   Ruotsi.Miesten melonta. Olympialaiset  | Mitalit> Maa:   Ruotsi.Miesten melonta. Olympialaiset  | Mitalit> Maa:   Ruotsi.Miesten melonta. Olympialaiset  | Maa:   Ruotsi> Miesten melonta. |
| --- | --- | --- | --- |
|  Hopeaa | Los Angeles 1984 | K-2 500 m |  |
|  Hopeaa | Los Angeles 1984 | K-4 1000 m |  |
Per-Inge Bengtsson (s. 29. lokakuuta 1961 Karlstad) on ruotsalainen entinen meloja. Hän sai vuoden 1984 kesäolympialaisissa Los Angelesissa hopeaa sekä miesten 500 metrin kajakkikaksikossa että 1 000 metrin kajakkinelikossa. Bengtsson kilpaili myös vuoden 1988 kesäolympialaisissa Soulissa.
Bengtsson on kaksinkertainen ratamelonnan maailmanmestari; hän voitti kultamitalit 1 000 metrin kajakkinelikossa vuosina 1982 ja 1985.
Penaia Ganilau

Penaia Ganilau vuonna 1950.
Penaia Ganilau (28. heinäkuuta 1918 Taveuni, Fidži – 15. joulukuuta 1993 Washington D.C., Yhdysvallat) oli Fidžin ensimmäinen presidentti. Hän toimi virassa vuodesta 1987 kuolemaansa asti. Ganilau oli aiemmin toiminut muun muassa kenraalikuvernöörinä vuosina 1983–1987.
Per-Ole Holmnäs

Per-Ole Holmnäs (s. 8. toukokuuta 1961 Pietarsaari) on aktiiviuransa päättänyt suomalainen kestävyysjuoksija. Seuratasolla hän edusti koko uransa ajan IF Ålandia ja hänen valmentajanaan toimi Allan Korpi. Ulkoratojen SM-kisoista Holmnäs saavutti pronssia maratonilta vuonna 1988. Lisäksi hän voitti sisäratojen SM-kisoista hopeaa 5 000 metrin juoksussa vuonna 1987. Virallisissa kilpailuissa hän ei ole esiintynyt vuoden 1990 jälkeen.
RAC-ralli 1984

|  RAC-ralli 1984 |
| --- | --- |
 12. osakilpailu 12 osakilpailusta kaudella 1984. 
Ajankohta:  25. – 29. marraskuuta 1984
Pituus:  56 erikoiskoetta, 868,54 km


Palkintokoroke
Voittaja:   Ari Vatanen    Terry Harryman  (Peugeot Talbot Sport)
Toinen:   Hannu Mikkola    Arne Hertz  (Audi Sport UK)
Kolmas:   Per Eklund    Dave Whittock  (Toyota Team Great Britain)
Michèle Mouton RAC-rallissa vuonna 1984.
RAC-ralli 1984 (viralliselta nimeltään 40. Lombard RAC Rally) oli rallin maailmanmestaruussarjan kilpailu kaudella 1984. Kilpailu järjestettiin 25. – 29. marraskuuta 1984 Chesterissä. Kilpailu oli kauden viimeinen ja erikoiskokeiden yhteispituus oli 868,54 kilometriä.
Tulokset

| Sija | Kuljettaja | Kartanlukija | Auto | Aika | Ero |  |
| --- | --- | --- | --- | --- | --- | --- |
| 1 |  Ari Vatanen |  Terry Harryman | Peugeot 205 Turbo 16 | 9:19.48 | 0.0 |  |
| 2. |  Hannu Mikkola |  Arne Hertz | Audi Quattro A2 | 9:20.29 | +0.41 |  |
| 3. |  Per Eklund |  Dave Whittock | Toyota Celica Twincam Turbo | 9:37.07 | +17.19 |  |
| 4. |  Michèle Mouton |  Fabrizia Pons | Audi Sport Quattro | 9:37.28 | +17.43 |  |
| 5. |  Russell Brookes |  Mike Broad | Opel Manta 400 | 9:48.06 | +28.18 |  |
| 6. |  Timo Salonen |  Seppo Harjanne | Nissan 240RS | 9:49.37 | +29.49 |  |
| 7. |  Jimmy McRae |  Mike Nicholson | Opel Manta 400 | 10:04.20 | +44.32 |  |
| 8. |  Shekhar Mehta |  Yvonne Mehta | Nissan 240RS | 10:07.01 | +47.13 |  |
| 9. |  Bertie Fisher |  Austin Frazer | Opel Manta 400 | 10:14.19 | +54.31 |  |
| 10. |  Mikael Ericsson |  Claes Billstam | Audi 80 Quattro | 10:15.03 | +55.15 |  |
Lähde:
Aiheesta muualla

Rally-Maps.com, erikoiskokeet kartalla (englanniksi)
Osakilpailut MM-rallikaudella 1984
Monaco
Ruotsi
Portugali
Kenia
Ranska
Kreikka
Uusi-Seelanti
Argentiina
Suomi
Italia
Norsunluurannikko
Yhdistynyt kuningaskunta
Rallin maailmanmestaruussarjan Walesin rallit
| --- | --- |
1970-luku:   1973  1974  1975  1976  1977  1978  1979 
1980-luku:   1980  1981  1982  1983  1984  1985  1986  1987  1988  1989 
1990-luku:   1990  1991  1992  1993  1994  1995  1997  1998  1999 
2000-luku:   2000  2001  2002  2003  2004  2005  2006  2007  2008  2009 
2010-luku:   2010  2011  2012  2013  2014  2015  2016  2017  2018  2019
Per-Johan Lindholm

Per-Johan Viktor Lindholm (7. heinäkuuta 1938 Parainen – 4. helmikuuta 2008 Helsinki) oli suomalainen juristi. Hän oli oikeusministeriön lainsäädäntöjohtaja 1972–1979 ja Korkeimman oikeuden oikeusneuvos vuodesta 1979.
Lindholm valittiin entisen Jugoslavian kansainvälisen sotarikostuomioistuimen ICTY:n ad litem -tuomariksi vuosiksi 2001–2005.
Pelaa! (lehti)

| Pelaa! |
| --- | --- |
 Numeron 48 kansikuva
Lehtityyppi:  ilmaisjakelulehti
Aihealue:  videopelit
Julkaisija:  H-Town
ISSN:  ISSN 1795-7001
Perustettu:  2005
Lakkautettu:  2015
Päätoimittaja:  Janne Pyykkönen
Kotimaa:  Suomi
Ilmestymistiheys:  6 kertaa vuodessa
Kieli:  suomi
Pelaa! oli H-Town Oy:n kustantama ilmaisjakelulehti, jota jaettiin maksutta Prisma-marketeissa. Ensimmäinen numero ilmestyi vuonna 2005. Lehden sivumäärä vaihteli 32 ja 40 sivun välillä. Myöhemmin lehti oli luettavissa maksutta myös verkossa.
Lehti keskittyi koko perheen video- ja tietokonepeleihin, eikä arvostellut lainkaan K18-luokituksen saaneita pelejä. Peliarvosteluiden lisäksi lehti pyrki uutisoimaan videopeleistä selkokielellä.
Lehti ilmestyi kuusi kertaa vuodessa. Yhteensä sitä ilmestyi 65 numeroa.
Lehti lopetettiin vuonna 2015, ja sen korvasi saman kustantajan lapsille suunnattu Sankari-pelilehti.
Aiheesta muualla

Lehden numero 65 Web Archive -palvelussa (.pdf)
Patrick Harrild

Patrick Harrild on brittiläinen tuubisti. Hän valmistui Guildhall School of Music and Dramasta, jossa hänen opettajanaan toimi John Fletcher. Valmistumisensa jälkeen Harrild liittyi Royal Philharmonic Orchestraan, jossa hän soitti tuubaa, kunnes siirtyi vuonna 1987 Lontoon sinfoniaorkesteriin.
Harrild oli solistina Ralph Vaughan-Williamsin tuubakonserton levytyksellä. Hän on lisäksi esittänyt muun muassa John Williamsin tuubakonserton. Hän on toiminut myös pedagogina.
Parker Stevenson

| Parker Stevenson |
| --- | --- |
 Parker Stevenson (vas.) ja Shaun Cassidy (oik.) Hardy Boys -televisiosarjassa.
Henkilötiedot
Koko nimi:  Parker Stevenson oik. Richard Stevenson Parker
Syntynyt: 4. kesäkuuta 1952 (ikä 72) Philadelphia, Pennsylvania
Kansalaisuus:  Yhdysvallat
Ammatti:  näyttelijä
Aiheesta muualla
IMDb 
Elonet
Parker Stevenson (oik. Richard Stevenson Parker, s. 4. kesäkuuta 1952 Philadelphia, Pennsylvania) on yhdysvaltalainen näyttelijä. Hän kävi Rye Country Day Schoolia, ja hänen ensimmäinen roolinsa oli A Separate Peace -elokuvassa vuonna 1972. Parker tuli tunnetuksi roolistaan pitkään kestäneessä Hardy Boys -televisiosarjassa. Hän oli myös tähtenä lyhytkestoisessa Probe-sarjassa vuonna 1988 ja Baywatchissa vuosina 1989–1990.
Hän meni naimisiin näyttelijä Kirstie Alleyn kanssa 22. joulukuuta 1983. Alleyn koettua keskenmenon pari yritti uudemman kerran, mutta lapsi syntyi kuolleena.[lähde? ] Tämän jälkeen he adoptoivat pojan ja tytön. Pari erosi vuonna 1997.
Aiheesta muualla

Parker Stevenson Internet Movie Databasessa. (englanniksi)
Parker Stevenson Biography (1953-) Film Reference. Viitattu 26.8.2023. (englanniksi)
Parker Stevenson NNDB. Viitattu 26.8.2023. (englanniksi)
Raja (vuoden 2018 elokuva)

| Raja> Gräns |
| --- | --- |
 Elokuvan juliste.
Ohjaaja:  Ali Abbasi
Käsikirjoittaja:   Ali Abbasi  Isabella Eklöf  John Ajvide Lindqvist 
Perustuu:  John Ajvide Lindqvistin novelliin
Tuottaja:   Nina Bisgaard  Peter Gustafsson  Petra Jonsson 
Säveltäjä:  Martin Dirkov
Kuvaaja:  Nadim Carlsen
Leikkaaja:   Olivia Neergaard-Holm  Anders Skov 
Pääosat:   Eva Melander  Eero Milonoff 
Valmistustiedot
Valmistusmaa:  Ruotsi
Tuotantoyhtiö:  Meta Spark & Kärnfilm AB
Levittäjä:  Cirko Film
Ensi-ilta:   2018-05-1010. toukokuuta 2018 (Cannes)  2018-09-2828. syyskuuta 2018 (Suomi)  
Kesto:  101 minuuttia
Alkuperäiskieli:  ruotsi
Aiheesta muualla
IMDb 
Elonet
AllMovie
Infobox OKNimi-testi OK: 
Raja (ruots. Gräns) on vuonna 2018 ensi-iltansa saanut ruotsalainen fantasiaelokuva, jonka on ohjannut Ali Abbasi. Elokuva perustuu kirjailija John Ajvide Lindqvistin novelliin Gräns, ja hän on myös käsikirjoittanut elokuvan yhdessä Isabella Eklöfin ja Ali Abbasin kanssa.
Elokuva kertoo Tinasta, joka on aina tuntenut olevansa ulkopuolinen ja jolla on erityinen suhde luontoon. Hän on erinomainen tullivirkailija, koska hän pystyy hajuaistillaan paljastamaan jokaisen, jolla on jotain salattavaa.
Näyttelijät

| 0 | 1 | 2 |
| --- | --- | --- |
|  Eva Melander  | … |  Tina   |
|  Eero Milonoff  | … |  Vore   |
|  Jörgen Thorsson  | … |  Roland   |
|  Sten Ljunggren  | … |  Tinan isä   |
|  Viktor Åkerblom  | … |  Ulf   |
|  Rakel Wärmländer  | … |  Therese   |
|  Ann Petrén  | … |  Agneta   |
|  Kjell Wilhelmsen  | … |  Daniel   |
|  Matti Boustedt  | … |  Tomas   |
Vastaanotto

Elokuva on ollut kansainvälinen arvostelumenestys, se sai esimerkiksi Un certain regard -palkinnon Cannesin elokuvajuhlilla. Kotimaassaan Ruotsissa elokuva sai kuusi Guldbagge-palkintoa, muun muassa parhaasta elokuvasta ja Eero Milonoff parhaasta miessivuosasta. Kriitikoiden arvosanoja keräävä Metacritic on antanut elokuvalle 25 kriitikon arvion perusteella arvosanan 75/100 ja Rotten Tomatoes sivuston arvosana elokuvalle on 97%, joka perustuu 130 arvioon.
Aiheesta muualla

Raja - gräns Internet Movie Databasessa (englanniksi)
Gräns Elonet.
Patrick Hager

| Mitalit | Mitalit | Mitalit |  |
| --- | --- | --- | --- |
|  Patrick Hager, 2023 |  Patrick Hager, 2023 |  Patrick Hager, 2023 |  |
Maa:   Saksa
Miesten jääkiekko
|  Olympialaiset  |  Olympialaiset  |  Olympialaiset  |  |
|  Hopeaa | Pyeongchang 2018 | jääkiekko |  |
Patrick Hager (s. 9. elokuuta 1988) on saksalainen jääkiekkoilija, pelipaikaltaan keskushyökkääjä. Hän edustaa DEL-liigan EHC Münchenin joukkuetta. Münchenin lisäksi Hager on edustanut DEL-liigassa Kölner Haie, ERC Ingolstadt ja Krefeld Penguins- joukkueita. Hager on pelannut DEL:in runkosarjassa 25.2 2018 mennessä 537 ottelua tehopistein 133+177=310 ja pudotuspeleissä 71 ottelua tehoin 16+24=40. Pyeongchangin talviolympialaissa Hager oli mukana Saksan hopeamitalijoukkueessa.